Ini nga barasahon mahitungod han nangunguna han Singbahan Katoliko Romano. Para han yana nga nalingkod nga Papa, pakadto hit barasahon nga Papa Francisco. Para han mga Papa hin lain nga mga singbahan ngan lain nga kagamit hini nga pulong pakadto hit Papa (pansayod).
Yanâ nga nálíngkod:
tikang han 13 Marso 2013
Iya Santidad
Pansingbahan nga Lalawigan han Roma
Syahan nga Naglíngkod
San Pedro, sumala han Katoliko nga tradisyon
Syahan nga gatostuig
An papa o santo papa (literal nga Winaray: baraan nga papa o baraan nga amay o baraan nga tatay; an pulong nga papa nangangahulogan nga amay o tatay, tikang han Linatin: papa nga tikang liwat han Griniyego: πάππας pappas,[1]usá nga Griniyego nga pulong hin bata para hin "amay" o "tatay"),[2] nga tinatawag gihapon nga sumo pontifice (tikang han Linatin pontifex maximus "gidako-i nga naghihimo-hin-tulay") amo an Obispo han Roma, ngan tungod hito, ex officio amo hiyá an tagamangulo han Singbahan Katoliko han bug-os nga kalibutan.[3]An pagkaprimado han Romano nga obispo ginkuha hin dako nga parte tikang han iya papel nga sinisiring nga apostolico nga sumurunod kan San Pedro, nga amo an ginsiring nga gintagaan ni Jesus han Mga Yawi han Langit ngan an gahom hin "paggapos ngan paghubad", ngan nagngaran ha iya nga an "bato" nga diin igtutukod an singbahan. An papa amo gihapon an mangulo han estado han Syudad han Vaticano,[4] usá nga soberenya nga syudad-estado nga ginpapalibutan ngatanan han Roma. An nakapot han buhatan yanâ amo hi Francisco, nga napilì han ika-13 han Marso 2013, pagsunod kan Benedicto XVI.[5]
An opisyo han papa amo an papado. An iya yakan-balaod nga pansingbahan, an Diosesis han Roma, agsob nga tinatawag nga "an Santa Sede"(ha literal "Baraan nga Lingkoran" o kun ha Ininggles "the Holy See")[6] o kundi man "an Apostolico nga Sede" (ha literal nga Winaray: An Apostolico nga Lingkoran), iní nga urhe nga ngaran nahibase han pagtuo nga an Obispo han Roma amo an apostolico nga sinmunod kan San Pedro.[7] Ginkikita an papa nga usá han mga pinakagamhanan nga tawo han kalibotan tungod han iya impluwensya ha diplomasya ngan kultura.[8][9][10]
↑ "American Heritage Dictionary of the English Language". Ginhipos tikang ha an orihinal han 6 June 2011. Ginkuhà 11 Agosto 2010.
↑ "Liddell and Scott". Oxford University Press. Ginkuhà 18 February 2013.
↑ "Christ's Faithful - Hierarchy, Laity, Consecrated Life: The episcopal college and its head, the pope". Catechism of the Catholic Church. Vatican City: Libreria Editrice Vaticana. 1993. Ginkuhà 14 April 2013.
↑ "Vatican City State - State and Government". Vaticanstate.va. Ginhipos tikang ha an orihinal han 22 July 2010. Ginkuhà 11 August 2010.
↑ "News from The Associated Press". Ginhipos tikang ha an orihinal han 15 Marso 2013. Unknown parameter |df= ignored (help)
↑ "Definition of HOLY SEE".
↑ "Apostolic See - Definition, meaning & more - Collins Dictionary".
↑ "THE ROLE OF THE VATICAN IN THE MODERN WORLD".
↑ "The World's Most Powerful People". Forbes. Nobyembre 2014. Ginkúhà dida han 6 Nobyembre 2014.
↑ "The World's Most Powerful People". Forbes. Enero 2013. Ginkúhà dida han 21 Enero 2013.
An Wikimedia Commons mayda media nga nahahanungod han: Papa